bg ru ru pl en ru uk bg ru ru ru bg bg en bg bg ru bg bg hbs_cyr bg bg bg bg bg bg ru bg ru bg bg bg bg bg bg bg bg bg bg mk bg bg bg bg bg bg bg en en en bg en bg bg bg en en en bg en en en bg bg ru en en en bg en en en en fa en en en en de en bg de en en pl
place for food photography, recipes and travel
По света и у нас
Това време на годината е когато пъстротата на пейзажа радва очите. Времето не е съвсем мрачно и хладно, и още има лека надежда за слънчеви и топли дни. Вече съм извадила дебелия, пухкав пуловер и одеялото, но пък любимите ми кецове все още се задържат на краката ми. Никога не съм била от хората, които обичат да мързелуват. Последните две седмици бяха доста напрегнати и въпреки напредналата бременност продължавах да върша сто и едно неща. За два дена успях да приготвя две торти за приятел рожденик – любимата Хъмингбърд и торта Нутела, която се надявам да имам възможност да направя отново. Сестра ми имаше рожден ден, купих огромен букет с рози от пазара Никола Петков, и изненадващо се появих на работното й място. По същото време получих предложение от Лидл България да участвам в зимния им каталог. Няколко дена подред се подготвях усилено, за да успея да се вместя в зададения срок. Озовах се с голяма елха по средата на хола, опаковайки подаръци през октомври.
Живеем в близост до голям пазар и винаги успявам да купя сезонни плодове и зеленчуци. Този сезон тиквите са на мода и се подразбира, че рецептата ще е с тиква. Знам, че започвам да се повтарям, но този сладкиш е върхът. Много богат аромат, заради подправките, а хрупкавият топинг само усилва сладостта. Отивам да приготвя още един, че този свърши много бързо.
Сладкиш с тиква и орехи
1 чаена лъжичка джинджифил
1/4 чаена лъжичка смляно индийско орехче
1/2 чаена лъжичка сол
115 гр меко масло
1 чаша кафява захар
160 гр (1/2 чаша) пюре от тиква
110 гр (1/2 чаша) заквасена сметана
55 гр (1/2 чаша) орехи, печени и нарязани
50 гр (1/4 чаша) кафява захар
50 гр (1/4 чаша) бяла захар
1/2 чаена лъжичка канела
1/4 чаена лъжичка джинджифил
1/8 чаена лъжичка сол
60 гр разтопено масло
100 гр (3/4 чаши) брашно
*пюре от тиква: печете тиквата на 200 C. Можете да приготвите тиквата с орехи и мед и да изпечете едно парче без нищо, което да отделите за сладкиша.
1. Загрейте фурната на 170 градуса.
2. За да направите тестото, пресейте в купа брашното, бакпулвера, содата, канелата, джинджифила, индийското орехче и солта. В купа с помощта на миксер разбийте заедно маслото и кафявата захар, докато се смесят  добре. Добавете яйцата едно по едно и разбийте след всяко. Добавете пюрето от тиква и заквасена сметана и разбъркайте. Добавете постепенно сухите съставки към яйчената смес. Разбъркайте, докато се комбинират.
3. Изсипете сместа в предварително подготвена тавичка за кекс.
4. За да се направи топинга, разбийте заедно маслото, захарта, солта и подправките, докато се получи гладка смес. След това добавете брашното и орехите. Сместа трябва да е твърда. С пръсти начупете получената смес върху вече подготвената тавичка.
5. Печете за около 50 минути в предварително загрята фурна. Извадете и оставете да се охлади за 15 минути преди да сервирате.
October 28, 2015 at 14:54
Ако хората бяха наполовина толкова дейни, колкото сте вие светът щеше да е едно по-красиво място за живеене. С нетърпение очаквам зимният каталог на Лидл:)
А този кейк ще се приготви е опита съвсем скоро!
October 28, 2015 at 17:53
Само не ми казвай, че си го приготвила между кърменията 🙂 Ще ми създадеш комплекс, но въобще не есе и съмнявам в усърдието ти. Страхотен е и изглежда много изкушаващо. Прегръдки
October 28, 2015 at 23:34
Сладкишът направих го тази вечер.Цялата къща ухае на масло, канела и подправки. Много вкусен !Обезателно ще го повторя рецептата.
Благодаря ти! ☺ 💐
October 29, 2015 at 09:42
Супер много се радвам, че ти е харесал 🙂
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.